CELEX: 32021D1227
Language: et
Date: 2021-07-27 00:00:00
Title: Komisjoni rakendusotsus (EL) 2021/1227, 27. juuli 2021, millega muudetakse organisatsiooni DNV GL AS tunnustust vastavalt Euroopa Parlamendi ja nõukogu määruse (EÜ) nr 391/2009 artiklile 16

28.7.2021   
               
               
                  ET
               
               
                  Euroopa Liidu Teataja
               
               
                  L 269/143
               
            
         KOMISJONI RAKENDUSOTSUS (EL) 2021/1227,
         27. juuli 2021,
         millega muudetakse organisatsiooni DNV GL AS tunnustust vastavalt Euroopa Parlamendi ja nõukogu määruse (EÜ) nr 391/2009 artiklile 16
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta, (1) eriti selle artikli 4 lõiget 1 ja artiklit 16,
         ning arvestades järgmist:
         
                     (1)
                  
                  
                     Määruse (EÜ) nr 391/2009 kohaselt vastutab komisjon tunnustuse andmise eest laevade kontrollimise ja ülevaatusega tegelevatele organisatsioonidele, kes soovivad saada luba osutada teenust liikmesriikide nimel. Kõnealuse määruse artikli 8 lõike 1 kohaselt peab komisjon ka neid tunnustatud organisatsioone korrapäraselt hindama, et tagada nende jätkuv vastavus selles määruses sätestatud nõuetele.
                  
               
                     (2)
                  
                  
                     Hindamise osana kontrollib komisjon, kas tunnustuse omanik on selle organisatsiooni asjakohane juriidiline isik, kelle suhtes kohaldatakse määruse (EÜ) nr 391/2009 sätteid kõnealuse määruse artikli 2 punkti c ja artikli 4 lõike 3 tähenduses ning kõnealuste sätete kohaselt. Kui nii ei ole, peaks komisjon tegema otsuse nimetatud tunnustuse muutmise kohta. Määruse (EÜ) nr 391/2009 artikli 2 punkti c kohaselt tähendab „organisatsioon“ juriidilist isikut, selle tütarettevõtjaid ja muid tema kontrolli all olevaid üksusi, kes koos või eraldi täidavad kõnealuse määruse kohaldamisalasse kuuluvaid ülesandeid.
                  
               
                     (3)
                  
                  
                     Komisjoni rakendusotsuses C(2013) 8876 on sätestatud, et Det Norske Veritasele antud tunnustuse omanik on DNV GL AS. Kõnealuse rakendusotsuse kohaselt on DNV GL AS kõigi tunnustatud organisatsiooni moodustavate juriidiliste isikute emaettevõtja määruse (EÜ) nr 391/2009 tähenduses.
                  
               
                     (4)
                  
                  
                     Komisjonile teatati, et alates 1. märtsist 2021 on DNV GL ASi emaettevõtjaks oleva juriidilise isiku nimi DNV AS. Selle tulemusena on asjaomane emaettevõtja, kellele tuleks anda tunnustus, DNV AS.
                  
               
                     (5)
                  
                  
                     Muutus asjaomase emaettevõtja andmetes ei mõjuta vastava organisatsiooni suutlikkust täita määruses (EÜ) nr 391/2009 sätestatud nõudeid.
                  
               
                     (6)
                  
                  
                     Käesoleva otsusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee (mis loodi Euroopa Parlamendi ja nõukogu määrusega (EÜ) nr 2099/2002 (2)) arvamusega,
                  
               ON VASTU VÕTNUD KÄEOLEVA OTSUSE:
         
            Artikkel 1
            Organisatsiooni DNV GL AS tunnustust muudetakse, asendades nime DNV GL AS nimega DNV AS, mis on kõigi tunnustatud organisatsiooni moodustavate juriidiliste isikute emaettevõtja määruse (EÜ) nr 391/2009 tähenduses.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 27. juuli 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 131, 28.5.2009, lk 11.
         
            (2)  Euroopa Parlamendi ja nõukogu 5. novembri 2002 aasta määrus (EÜ) nr 2099/2002, millega asutatakse laevade põhjustatud merereostuse vältimise ja meresõiduohutuse komitee (COSS) ning muudetakse määrusi, mis käsitlevad laevade põhjustatud merereostuse vältimist ja meresõiduohutust (EÜT L 324, 29.11.2002, lk 1).